España (1757)

**España** oli Espanjan laivaston vuonna 1757 vesille laskettu kaksikantinen 58-tykkinen linjalaiva.

## Valmistus
Alus tilattiin 4. helmikuuta 1755 Cádizista La Carracalta, missä köli laskettiin 10. tammikuuta 1756. Telakalla töistä vastasi Julián Arriaga y Ribera. Alus laskettiin vesille 1. kesäkuuta 1757 ja otettiin palvelukseen 1757 ensimmäisenä päällikkönään Francisco María de Spinola.

## Palvelus
Alus teki *Castillan* kanssa partiomatkan Ferrolista Cabo de São Vicenteen ja Cabo de Santa Maríaan. Alus palasi elokuussa 1758 Cádiziin, mistä se lähti 29. kesäkuuta 1760 Havannaan. Alus suojasi 3. toukokuuta 1761 Veracruzista *Dragónin* kanssa 13 kauppalaivan saattueen Havannaan, jonne se saapui 19. elokuuta. Alus suojasi 3. toukokuuta 1762 Veracruzista *Dragónin* kanssa 11 kauppalaivan saattueen Havannaan. Alus saapui 13. syyskuuta 1762 *Dragónin* ja seitsemän rahtialuksen kanssa Cádiziin mukanaan 8,6 miljoonan peson arvosta aarteita sekä erilaisia hyödykkeitä. Se oli marraskuussa 1762 huollettavana La Carracassa.

Alus oli Cádizissa, kunnes se suojasi 24. helmikuuta 1765 *Tridenten* kanssa 12 kauppalaivan saattueen Veracruziin, Cumanaan ja Havannaan. Alus saapui 6. huhtikuuta 1766 Havannaan mukanaan 18 miljoonaa pesoa. Se suojasi 21. toukokuuta 1766 Havannasta *Dragónin* kanssa saattueen, mutta joutui palaamaan syyskuussa kovan myrskyn vuoksi satamaan. Alus saapui 13. maaliskuuta 1767 *San Carlosin*, * Castillan* ja viiden kauppalaivan kanssa Cádiziin mukanaan 16 miljoonaa pesoa. Alus suojasi 22. joulukuuta 1768 Cádizista *Dragónin* kanssa Veracruziin yhdeksän kauppalaivan saattueen. Se palasi 22. heinäkuuta 1770 Cádiziin *Dragónin* ja kahden kauppalaivan kanssa kuljettaen 15 miljoonaa pesoa. Alus oli elokuussa 1770 huollettavana La Carracassa.

Vuonna 1771 alus kuljetti Cádizista vankeja Puerto Ricoon ja Havannaan sekä elohopeaa Veracruziin. Alus lähti 24. tammikuuta 1774 Havannasta Córdovan laivastossa Cádiziin, jonne se saapui 18. maaliskuuta. Alus suojasi 8. toukokuuta 1776 Cádizista *Dragónin* kanssa 15 kauppalaivan saattueen Veracruziin. Se palasi 29. kesäkuuta 1778 *Dragónin*, *San Lorenzon* ja *Ángel de la Guardan* sekä fregattien *Santa Cecilian* ja *Santa Bárbarab* kanssa Cádiziin mukanaan 22 miljoonaa pesoa. Alus oli 4. elokuuta 1778 *Dragónin* kanssa huollettavana Ferrolissa.

Vuonna 1779 aluksen alemman tykkikannen 24 naulan tykit vaihdettiin 18 naulan tykeiksi. Se osallistui heinäkuusta syyskuuhun 1779 ensimmäiseen Englannin kanaalin sotaretkeen ja 1780 Gibraltarin piiritykseen. Alus osallistui kesäkuusta elokuuhun 1782 kolmanteen Englannin kanaalin sotaretkeen ja syyskuussa 1782 Gibraltarin piiritykseen. Se osallistui 21. lokakuuta 1782 Cape Spartelin taisteluun. Alus oli huhtikuusta 1783 reservissä, kunnes se palautettiin palvelukseen 13. heinäkuuta 1784.

Alus lähti 24. lokakuuta 1784 Cádizista fregattien *Santa Águedan*, *Nuestra Señora de la On* ja *Caymánin* sekä kaappari *Paulan* kanssa Havannaan. Se saapui 10. huhtikuuta 1785 Veracruziin, mistä se kuljetti 19. heinäkuuta 1785 fregatti *Santa Rosalían* kanssa Cádiziin kahdeksan miljoonaa pesoa. Alus oli joulukuussa 1785 Cádizissa reservissä, kunnes se palautettiin palvelukseen tammikuussa 1793. Alus liitettiin 1793 Borjan laivastoon Sardinian sotaretkelle. Se siirrettiin reserviin syyskuussa 1794.

Alus suojasi 8. toukokuuta 1795 Cádizista 16 joukkoja, ampumatarvikkeita, tarvikkeita ja elohopeaa kuljettanutta rahtialusta Veracruziin. Alus suojasi 26. tammikuuta 1796 Havannasta *San Gabrielin* ja *San Juan Bautistan* sekä fregattien *Santa Águedan* ja * Calipson* kanssa kaksi rahtialusta Cádiziin, jonne se saapui maaliskuussa 1796 pahoin myrskyssä vaurioituneena ja vuotavana. Alus siirrettiin elokuussa Cádizissa reserviin. Se oli maaliskuussa 1797 huollettavana Cádizissa, missä se joutui Britannian kuninkaallisen laivaston saartamaksi 1799. Alus oli 1803 huollettavana La Carracassa.

Alus palautettiin 16. tammikuuta 1805 palvelukseen 11 linjalaivan kanssa, jotka lähetettäisiin Villeneuven Karibialla olevaan laivastoon. Alus osallistui 22. heinäkuuta 1805 Cape Finisterren taisteluun. Se oli 31. heinäkuuta 1805 kunnostettavana Ferrolissa. Alus poistettiin 12. lokakuuta 1807 palveluksesta ja määrättiin romutettavaksi 10. kesäkuuta 1808. Alus haaksirikkoutui 1809 Vigonlahdella. 

## Lähteet
*

### Viitteet